# Carlina

Carlina (Carlina) és un gènere de plantes angiospermes de la família de les asteràcies (Asteraceae). Són plantes natives d'Europa, Sibèria, l'Àsia occidental, el nord d'Àfrica i la Macaronèsia.

## Descripció

Són plantes herbàcies perennes, les fulles poden variar entre enteres i pinnatisectes, habitualment amb el marge dentat i espinós, poden ser basals o disposar-se de manera alternada. Les flors es troben agrupades en capítols que poden ser sèssil o tenir un petit peduncle, habitualment són solitaris però en alguns casos es poden trobar agrupats en corimbes. El seu involucre acostuma a estar format per moltes fileres de bràctees escarioses. Totes les flors són hermafrodites i de forma tubular amb cinc lòbuls, poden ser de color rosa, porpra o groc. El fruit és un aqueni amb papus.

## Taxonomia

Aquest gènere va ser publicat per primer cop l'any 1753 al segon volum de l'obra Species Plantarum del botànic suec Carl von Linné (1707-1778).

### Espècies

Dins del gènere Carlina es reconeixen les 30 espècies següents:
* Carlina acanthifolia All.
* Carlina acaulis L.
* Carlina atlantica Pomel
* Carlina barnebiana B.L.Burtt & P.H.Davis
* Carlina biebersteinii Bernh. ex Hornem.
* Carlina brachylepis (Batt.) Meusel & A.Kástner
* Carlina canariensis Pit.
* Carlina corymbosa L.
* Carlina curetum Heldr.
* Carlina diae (Rech.f.) Meusel & A.Kástner
* Carlina falcata Svent.
* Carlina frigida Boiss. & Heldr.
* Carlina graeca Heldr. & Sartori
* Carlina guittonneaui Dobignard
* Carlina hispanica Lam.
* Carlina involucrata Poir.
* Carlina kurdica Meusel & A.Kástner
* Carlina lanata L.
* Carlina libanotica Boiss.
* Carlina nebrodensis Guss. ex DC.
* Carlina oligocephala Boiss. & Kotschy
* Carlina pygmaea Holmboe
* Carlina racemosa L.
* Carlina salicifolia (L.f.) Cav.
* Carlina sicula Ten.
* Carlina sitiensis Rech.f.
* Carlina texedae Marrero Rodr.
* Carlina tragacanthifolia Klatt
* Carlina vulgaris L.
* Carlina xeranthemoides L.f.

### Híbrids

S'han descrit els següents híbrids naturals:
* Carlina × bakariensis E.Mayer
* Carlina × vayredae Gaut.

### Sinònims

Els següents noms científics són sinònims heterotípics de Carlina:
* Athamus Neck.
* Carlowizia Moench
* Chromatolepis Dulac
* Lyrolepis Rech.f.
* Mitina Adans.

## Usos

Hi ha espècies com ara la Carlina acaulis que ha estat utilitzada en medicina a Europa fins al Plantilla:Segle XIX, tanmateix les seves arrels encara són utilitzades a la medicina tradicional dels Balcans.

## Vegeu també

* Llista de plantes medicinals

## Referències

* ↑ «carlina». Noms de plantes. Corpus de fitonímia catalana. TERMCAT, Centre de Terminologia. [Consulta: 12 desembre 2024].
* 1 2 3 4 «Carlina L.» (en anglès). Plants of the World Online. Royal Botanic Gardens. Kew. [Consulta: 12 desembre 2024].
* ↑ Tutin et alii, 1976, p. 206.
* ↑ Schaefer i Anderberg, Baldwin, Bayer et alii, 2007, p. 243.
* ↑ «Carlina L.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 12 desembre 2024].
* ↑ Linné, 1753, p. 828.
* ↑ Strzemski, Maciej; Wójciak-Kosior, Magdalena; Sowa, Ireneusz; Załuski, Daniel; Verpoorte, Rob «Historical and traditional medical applications of Carlina acaulis L. - A critical ethnopharmacological review» (en anglès). Journal of Ethnopharmacology, vol. 239, 15-07-2019. DOI: 10.1016/j.jep.2019.111842.

## Bibliografia

* Tutin, T.G.; Heywood, V.H.; Burges, N.A.; Moore, D.M.; Valentine, D.H.; Walters, S.M.; Webb, D.A.. Flora Europaea. Alismataceae to Orchidaceae (en anglès). vol. 4. Cambridge University Press, 1976. ISBN 0 521 08717 1.
* Anderberg, P.O.; Baldwin, B.G.; Bayer, R.G.; Breitwieser, J.; Jeffrey, C.; Dillon, M.O.; Eldenäs, P.; Funk, V.; Garcia-Jacas, N.; Hind, D.J.N.; Karis; Lack, H.W.; Nesom, G.; Nordenstam, B.; Oberprieler, Ch.; Panero, J.L.; Puttock, C. «Compositae». A: K. Kubitzki. The Families and Genera of Vascular Plants (en anglès). vol. VIII. Springer, 2007, p. 57-588. ISBN 978-3-540-31050-1.
* von Linné, Carl. Species plantarum, exhibentes plantas rite cognitas ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas (en llatí). vol. 2. Estocolm: Laurentius Salvius, 1753.

## Enllaços externs

* Flora Europaea: Carlina Llista d'espècies i distribucions